Dragi moji!

Nakon jezičnoga gradiva evo jedna pjesma za vas. Malo za razmišljanje – o smislu života i njegovoj prolaznosti, o našim težnjama. Jedna misaona pjesma za vas! Naslov joj je Opomena, ali ne brinite, ne ona školska! **Zadano riješite do petka navečer i pošaljite na moj mail ili poslikajte ili kako vam paše!**

Antu Branko Šimić: Opomena, čitanka 182. stranica

Pjesma je kratka, pročitajte je nekoliko puta. Možete uočiti da gotovo nema interpunkcijske znakove ( točka, zarez, upitnik) osim uskličnika. Promotrite kakvim je stihom pisana – slobodan ili vezani, ima li rimu? Dakle – SLOBODAN STIH. Odredite zadano!

OPOMENA

1. Zašto se pjesma zove Opomena? Na što opominje pjesnik i koga opominje?
2. Objasni stihove „Pazi / da ne ideš malen / ispod zvijezda!“. Što oni znače?
3. Riječ zvijezde je motiv koji se pojavljuje u svakoj strofi. Objasni što u ovoj pjesmi zvijezde simboliziraju i znače.
4. Objasni stihove u trećoj strofi. Za čime bi čovjek mogao žaliti?
5. Kada se čovjek rastaje sa zvijezdama? Koji se to motiv pojavljuje u 3. i 4. strofi premda se uopće ne spominje?
6. Što označava riječ prah u zadnjoj strofi?
7. Odredi temu pjesme.
8. Dokaži da je stih slobodan.
9. Odredi vrstu stiha po broju slogova i vrstu strofe.
10. Objasnite suodnos čovjeka i zvijezda. Pojačava li se taj odnos od početka prema kraju pjesme? Kako se zove to pjesničko sredstvo?